CELEX: C2005/271/25
Language: et
Date: 2005-10-29 00:00:00
Title: Kohtuasi C-298/05: Eelotsusetaotlus, mille esitas Finanzgericht Münster 5. juuli 2005. aasta määrusega kohtuasjas Columbus Container Services B.V.B.A. & Co. versus Finanzamt Bielefeld- Innenstadt

29.10.2005   
            
            
               ET
            
            
               Euroopa Liidu Teataja
            
            
               C 271/14
            
         Eelotsusetaotlus, mille esitas Finanzgericht Münster 5. juuli 2005. aasta määrusega kohtuasjas Columbus Container Services B.V.B.A. & Co. versus Finanzamt Bielefeld- Innenstadt
   (Kohtuasi C-298/05)
   (2005/C 271/25)
   Kohtumenetluse keel: saksa
   Euroopa Ühenduste Kohus on saanud Finanzgericht Münster 5. juuli 2005. aasta määrusega esitatud eelotsusetaotluse kohtuasjas Columbus Container Services B.V.B.A. & Co. v. Finanzamt Bielefeld- Innenstadt, mis saabus kohtukantseleisse 26. juulil 2005.
   Finanzgericht Münster küsib Euroopa Kohtult eelotsust järgmises küsimuses:
   Kas EÜ asutamislepingu artiklis 52 (nüüd EÜ artikkel 43) ja EÜ asutamislepingu artiklites 73b — 73d (nüüd EÜ artiklid 56-58) sätestatuga on vastuolus sellised Aussensteuergesetz'i (välismaal tehtavate tehingute maksustamise seadus; AStG) § 20 lõigete 2 ja 3 eeskirjad (21. detsembri 1993. aasta Missbrauchsbekämpfungs- und Steuerbereinigungsgesetz'i redaktsioonis; BGBl 1993 I, lk 2310), mis — vastupidiselt 11. aprilli 1967. aasta Saksamaa Liitvabariigi ja Belgia Kuningriigi vahelisele topeltmaksustamise vältimise lepingule — vabastavad topeltmaksustamisest Saksamaa täismaksukohustuslase välismaal asuva filiaali investeerimistulu, mida maksustatakse äriühingu vahetuluna juhul, kui filiaal kuuluks välismaisele äriühingule, kuid mis ei vabasta Saksa tulumaksust, vaid mille kohaselt toimub maksust vabastamise tulumaksu ümberarvestuse läbiviimise kujul?